text:
Qırımda tevqif etilgen qırımtatar faalcisi, bloger Nariman Memedeminov ukrain habercilerini, yarımadada rusiye quvetçileriniñ tarafından adam taqiplerine ziyadece diqqat ayırmağa, çağırttı.
Bu hitapnı o advokatı Edem Semedlâyevnen yolladı dep haber ete Qırım.Aqiqatnıñ muhbiri.
“Bugün er jurnalist, gazetacı, habercınıñ vazifesi - Qırımda olıp keçken vaqialarnıñ kerçeklerini aytacaq adamlarnı tapmaq ve olarnen sıq bağda bulunmaq. Ümüt etem ki, Qırım meselesi ileride de pressada ayrı ve müim yer alacaq”, - dedi Memedeminov.
Ve oña qoltutqan bütün ukrain meslekdeşlerine minnetdarlığını bildirdi.
“Men eminim, kün-künden menim, siyasiy sebepler necisende yapılğan, taqibim ile bağlı malümat daa çoq, daa keñ yayınlanacaq ve daa çoq adam kerçekni bilecek, quvetçiler köstermege tırışqanını degil”, - dep qoştı Memedeminov.
Oquñız: «Bizde babaçığım qaytqan soñ bayram olacaq». Nariman Memedeminov tevqif etilgen soñ qorantası nasıl yaşay
Ukraina Yuqarı Radasınıñ İnsan aqları boyunca vekâletlisi Lüdmila Denisova Rusiyeden qırımlı bloger, faalci Nariman Memedeminovnıñ Qırım psihiatriya hastahanesine mecburen yatqızılğanına dair malümat bergenini talap etti.
Mayıs 15-te Rusiyeniñ kontroli altında olğan Aqmescitniñ Kiyevskiy rayon mahkemesi, terrorizm propagandasında qabaatlanğan qırımtatar faali, vatandaş jurnalisti Nariman Memedeminovnıñ tevqif muddetini dört ayğa uzattı.Memedeminov avgustnıñ 15-ne qadar tahqiqat izolâtorında qalacaq.
Martnıñ 23-nde Qırım MC prokuraturası, Ukraina Cinaiy kodeksiniñ 146-ncı maddesiniñ 2-nci qısmı (insannı qanunsız olaraq azatlıqtan marum etüv ya da alıp qaçuv) ve 162-nci maddesiniñ 2-nci qısmında (mesken toqunılmazlığınıñ bozuluvı) qayd etilgen cinaiy qanun bozuluvlarınıñ alâmetleri boyunca malümatnı Mahkemeden evelki taqiqatlarnıñ umumiy cedveline kirsetti.
Ukraina Milliy jurnalistler birligi (UMJB) Qırımda Memedeminovnıñ tevqif etilmesini «fikir serbestligi ve, cümleden İnternet ağı vastasınen, informatsiyanı serbest almaq ve darqatmaq aqqınıñ bozuluvı» dedi.


c: text/html

text:
Rusiye prezidenti Vladimir Putin memleketniñ Havfsızlıq Şurası azalarınen toplaşuvnı keçirdi, Qırımda energetik vaziyetni ve yarımada ziyaretini muzakere etti.
Bu aqta Kremlniñ matbuat hızmeti bildire.
«Kiyev tarafından yarımadağa elektrik energiyasınıñ berilmesi aqqında muqavele mecburiyetleriniñ yerine ketirilmemesinden peyda olğan aqibetlerniñ yoq etilmesi çerçivesinde energetik köpürniñ inkişafı boyunca yapılacaq iş muzakere etildi», – denile beyanatta.
Suriye vaziyeti ayrı muzakere etildi.
Qırımda noyabr 22 künü saat 00:25 yarımadağa Ukraina qıtasından kelgen elektrik energiyası söndürildi. Yarımada şimdi Qırımnıñ elektrik energiyası, em de 2014 senesi Rusiyeden ketirilgen dizel generatorlar sayesinde teminlene.
Qırımğa dekabr 2 künü kelgen Rusiye prezidenti Vladimir Putin Kubanden Qırımğa energetik köpürniñ birinci yolağınıñ berilmesi tedbirinde iştirak etti.

robotstxt: allowed

filter: keep


text:
Ukraina prezidentiniñ Qırım Muhtar Cumhuriyetindeki daimiy temsilciligini Qırımtatar Milliy Meclisi keçirilüvini mayısnıñ 3-ne ilân etken «Qırım yürüşi» iştirakçileriniñ telükesizlik meselesi qasevetlendire. Bu aqta fevralniñ 18-nde Kyivde Temsilcilikniñ reberligi jurnalistlernen körüşip ayttı, dep bildire Qırım.Aqiqat mühbiri.
«Bu aktsiya aqqında çoqtan bilemiz, daa kütleviy haber vastalarında ilân etilmegende bile edik. Bizim içün eñ esası – telükesizliktir. Vatandaşlarımıznıñ telükesizligi. Şübhesiz, bu aktsiyanı planlaştırğanda telükesizlik meselesine pek ciddiy yanaşmalı. Çünki çoq insan, vatandaşımız aqqında aytılacaq. O tarafta kim olğanını, elbette, añlaymız – er şey yapa bilgen işğalci devlet bar», – dep ayttı Ukraina prezidentiniñ Qırım Muhtar Cumhuriyetindeki vekili Anton Korınevıç.
Korınevıçnıñ muavini Tamila Taşevanıñ qayd etkenine köre, işğal etilgen Qırım tarafından yürüşke doğru ketecek olğan insanlarnıñ telükesizligi daa çoq qasevetlendire.
«İnsanlarnıñ telükesizliginen bağlı saqındırmalarımıznı bildirdik. Em esas Ukrainadan keteceklerniñ, em de, ilk evelâ, Qırımdan esas Ukrainadan kolonnanı qarşılamağa ketecek insanlarnıñ. İşğal etilgen Qırımdan insanlarnen laf ettik. Bazıları bu ğayelerge pek qoltuta, bazıları qarar almadı, bu meseleniñ bütün telükesizlik faktorlarını añlay», – dep qayd etti Taşeva.
Onıñ qayd etkenine köre, «Qırım yürüşi» – cemaat teşebbüsi ola ve Ukraina prezidentiniñ Qırım Muhtar Cumhuriyetindeki temsilciligi onı azırlamay.
«Mustafa ağa (qırımtatarlarnıñ lideri, Ukraina halq deputatı Mustafa Cemilev – QA) bizden bağda olmamıznı istedi, elbette, belli organlarnen bağlandıq, amma faal azırlıq işi yoq, çünki bu devlet tedbiri degil. Devlet buña qoşulmay, bu, ilk evelâ, qırımtatarlarnıñ teşebbüsi ola. Amma bazı tenbilerimiz olsa da, bizim içün qırımtatar halqından kelgen bu teşebbüsler pek müim», – dep qoştı Taşeva.
2019 senesi dekabrniñ 6-nda Qırımtatar Milliy Meclisiniñ reisi Refat Çubarov «Dünya – zorbalıq ve işğalge qarşı. Menlik yürüşi» halqara zorbalıqsız barışıq aktsiyası azırlana ve keçirilecek, dep ilân etti. Aktsiya vaqtında faller memuriy sıñırdan keçip, Qırımğa kirecek ola. Refat Çubarovnıñ aytqanına köre, yürüş teşkilâtçıları yapqan areketlerini Ukraina akimiyetinen keliştirmege «tırışacaq».
Yanvarniñ 22-nde Çubarov Qırım yürüşi mayısnıñ 2-nde keçirilecek, dep ayttı. Meclis reisi, işğal altındaki yarımadağa küç qullanıp kireceklerini de inkâr etmey.
Ukraina Devlet sıñır hızmetiniñ bildirgenine köre, keçirilüvi mayısnıñ 2-ne ilân etilgen Qırım yürüşiniñ iştirakçilerine mania olmaq içün sebep yoq.
Rusiye kontrolindeki Qırım yolbaşçısı Sergey Aksenov ilân etilgen yürüşni provokatsiya dep adlandırıp, «sert qarşılıq kösterilecegini» vade etti.
2014 senesi fevral ayında Qırımda işaretsiz urbada silâlı insanlar peyda oldı. Olar Qırım Yuqarı Şurası, Aqmescit ava limanı, Keriç parom keçiti, diger strategik obyektlerni zapt etip, Ukraina ordusınıñ areketlerini blok etken edi. Rusiye akimiyeti bu insanlarnıñ Rusiye ordusınıñ arbiyleri olğanını başta inkâr etken edi. Daa soñra Rusiye prezidenti Vladimir Putin bular Rusiye arbiyleri olğanını tanıdı.
2014 senesi martnıñ 16-nda Qırım ve Aqyarda yarımada statusınen bağlı dünyada tanılmağan «referendum» olıp keçti, onıñ neticesinde Rusiye Qırımnı öz terkibine aldı. Ukraina, Avropa Birligi, ABD «referendumdaki» rey neticelerini tanımadı. Rusiye prezidenti Vladimir Putin martnıñ 18-nde Qırımnıñ Rusiyege «qoşulğanını» ilân etti.
Halqara teşkilâtlar, Qırımnıñ işğali ve ilhaqını qanunsız tanıp, Rusiyeniñ areketlerini takbih ettiler. Ğarp devletleri bir sıra iqtisadiy sanktsiyalarnı qullandı. Rusiye, yarımadanı işğal etkenini inkâr etip, buña «tarihiy adaletniñ tiklenmesi», dey. Ukrainanıñ Yuqarı Radası 2014 senesi fevralniñ 20-ni, Rusiye tarafından Qırım ve Aqyarnıñ muvaqqat işğali başlağan künü olaraq resmen ilân etti.


text:
15 Haz 2017
Manisa Kebabı, İç Baklalı Enginar, Hurmalı Mozaik Pasta Tarifleri Video Bölüm 1
Arda Türkmen; bu videoda ‘‘Manisa Kebabı’’, ‘‘İç Baklalı Enginar’’ ve ‘‘Hurmalı Mozaik Pasta’’ tariflerini sizlerle paylaşıyor. Program Video Bölümleri Manisa Kebabı, İç Baklalı Enginar, Hurmalı Mozaik Pasta Tarifleri Video Bölüm 1 Manisa Kebabı, İç Baklalı Enginar, Hurmalı Mozaik Pasta Tarifleri Video Bölüm 2 Manisa Kebabı, İç Baklalı Enginar, Hurmalı Mozaik Pasta Tarifleri Video Bölüm 3 Malzeme listesi ve yazılı tarifler için : Manisa Kebabı İç Baklalı Enginar Hurmalı Mozaik Pasta


text:
Kyiv ve Kyiv vilâyetiniñ tibbiy müessiselerinde cemaat teşkilâtları ve sağlıq saqlav departamenti köçip kelgenlerniñ tibbiy hızmetlerden haberdar olıp-olmağanını teşkerecekler.
Bunı «Qırım uquq qorçalayıcı teşebbüsi» cemaat teşkilâtınıñ idare reisi Lüdmila Skvortsova Qırım.Aqiqatqa bildirdi.
Böyle bir qarar Kyivde fevral 23-te olıp keçken «Memleket içinde köçip kelgenlerniñ sağlıq saqlav aqqını temin etüv» tögerek masasında qabul etildi.
«Tögerek masanıñ teşebbüsçisleri Sağlıqs aqlav departamentinen beraber memleket içinde vaqtınca köçip kelgenlerge tibbiy yardım körüv esaslarını añlatmaq içün haber kampaniyasını keçirmege qarar aldılar. Kyivniñ sağlıq saqlav müessiselerinde «köçip kelgenler içün yol tarifi» levhalarınıñ bulunması teşkerilecektir», – dep añlattı teşebbüsni Skvortsova.
Tögerek masa çerçivesinde «Memleket içinde köçip kelgenlerniñ saqlıq saqlav aqqı nasıl temin etildi» monitoringiniñ neticeleri taqdim etildi. Onıñ neticesinde köçip kelgenler içün sağlıq saqlav saasında bir sıra problem olğanı ögrenildi.
Monitoring 2015 senesi iyül ayından 2016 senesi yanvar ayına qadar Kyiv ve Kyiv vilâyetinde köçip kelgenler, ekim ve tibbiy müessiselerniñ reberleri ile subetlerge esaslanıp keçirildi. Kyivde köçip kelgen 123 566 insan qayd etildi: 95060 qoranta, olardan 22622 – bala ve 4054 – saqattır.
Ukrainanıñ fevqulâde vaziyetler hızmetiniñ malümatına köre, fevral 23-ke qadar vaqtınca işğal etilgen Qırım ve arbiy areketler keçirilge Donbasstan Ukrainanıñ diger regionlarına 1 mln 28 biñ 808 insan köçip keldi, şu cümleden, Qırım Muhtar Cumhuriyeti ve Aqyar şeerinden – 21 biñ 893 kişi.
Ukraina Yuqarı Radası Rusiyeniñ vaqtınca Qırım işğaliniñ resmiy başlanğıçı olaraq 2014 senesi fevral 20 kününi ilân etti. 2015 senesi oktâbr 7-de Ukraina prezidenti Petro Poroşenko bunıñnen bağlı qanunnı imzaladı. Ğarp memleketleri bir sıra iqtisadiy sanktsiyalarnı kirsetti. Rusiye yarımada işğalini inkâr etip, onı «tarihiy adaletniñ tiklenmesi» dep adlay.


text:
İstanbul häm Konya birjaları xezmättäşlege
İstanbul häm Konya birjaları arasında däw xezmättäşlek Premyer-ministr Äxmät Dawıtoğlu qatnaşuında tantanalı räweştä tormışqa aşırıldı.
Dawıtoğlu, Konya säwdä birjasında oyıştırılğan Birja İstanbul-Birja Konya xezmättäşlege imza häm gong tantanasında qatnaşıp, çığış yasadı.
Premyer-ministr igençelek tarmağı belän bäyle bularaq tağın da effektiv adımnar yasalaçağına basım yasadı.
Êşlänmälärgä qarap maxsuslaştırılğan birjanıñ iñ qısqa waqıtta tözeläçägen belderüçe Premyer-ministr İgençelek uñışları ofisı üz östenä alğan saqlağıç eşçänlegeneñ şäxsi tarmaqqa tapşırılaçağınıñ söyeneçen citkerde.
Premyer-ministr Dawıtoğlu: "Bu tarixi adım, igençelek säwdäsen finans bazarları belän oçraştırğan Konya häm İstanbul öçen dä ähämiyäte bar. Törkiyädä xaos atmosferasın buldıru, ışanıçsızlıq şartların tudıru – bik zur tozaq. Bez adımnar belän bu tozaqnı cimeräbez. Törkiyädä tormış häm iqtisadi waqiğalar zur citeşterüçänlek belän alğa taba bara", - dip äytte.
Törekçädän tatarçağa Säğit Xäyri tärcemäse
Bäyläneşle xäbärlär
"Afrikada xezmättäşlek başqarılmağan il qalmayaçaq”
İlbaşı bu xaqta üzeneň sośial’ media akkauntında Törkiyä – Afrika iq’tisad häm êş forumına qağılışlı belderüendä citkerde
Törkiyä Rusiyäneň qayğısın urtaqlaştı
Ryazan’ ölkäsendäge êşxanädä şartlaw barlıqqa kilü säbäple 17 keşeneň ğomere özelgän ide


text:
Tünevin, Aqyarda (Sevastopol) 8 yaşna balaçıq, ekinci qatta yerleşken daireniñ penceresinden tüşip ketti.
Yıqıluv neticesinde bala belkemini ve kökrek kemiklerini sındırdı.
Vaqıya, bala qız qardaşınen balkonda oynağanda yüz berdi. Oğlançıq oyun devamında pencereniñ moskit ağına tayandı ve oyle etip tüşüp ketti. Onı deral 5 nomeralı şeer hastahanesine alıp kettiler. Polis hadimleri teşkerüvler keçireler.
Avdet haber etkenine köre, 21 iyül künü Aqyarda yedinci qattan eki yaşna qızçıq yıqıldı. Bala açıq asfalt üstüne yıqılıp, eki ayağını ve köpürçik kemigini sındırdı.
İçtimaiy ağlarda Facebook, Vkontakte, Odnoklassniki saifelerimizge, bunen beraber, Telegramda kanalımızğa qoşulıñız ve eñ aktual ve meraqlı malümatlardan haberdar oluñız.


text:
Bunı «Qırım Cumhuriyetiniñ prokurorı» Natalya Poklonskaya bildirdi, dep haber ete Ukrainskaya pravda.
«Mayıs 3-de Ermeni Bazar ve Qırımnıñ diger rayonlarında Çubarov Refat Abdurahmanoviçniñ yolbaşçılığında Qırımtatar Milliy Meclisi ekstremizmni ifadelegen qanunsız açıq aktsiyalarını keçirdi, olar kütleviy tertip ve nizamnı bozuv, yollarnı qapatuv, RF sıñırından qanunsız keçüv, em de küç qullanuvnen bağlı», – dep ayttı o video muracaatında.
Poklonskayanıñ malümatına köre, mezkür adise-vaqialar boyunca Rusiye Federatsiyasınıñ 212 maddesi (kütleviy aktsiyalarnı teşkil etüv), 318 (akimiyet vekiline nisbeten küç qullanuv ya da küç qullanmaq tırışuvı) ve 322 maddesi boyunca (devlet sıñırından vesiqasız qanunsız keçüv) eki qarar taqiqat komiteti ve FSBge yollanıldı.